Diari Oficial de la Generalitat Valenciana


Sumari del DOGV 9397, del 03-08-2022 (2022/7417)

ACORD de 29 de juliol de 2022, del Consell, pel qual s'autoritza incrementar el límit per a comprometre despesa pluriennal amb càrrec a la línia de subvenció S5039 «Auditori Municipal Pobla Llarga», de l'annex de transferències i subvencions de capital del Programa 454.10 «Promoció Cultural, Patrimoni Artístic i Museus» de la Conselleria d'Educació, Cultura i Esport. (VL 09.003/22-024).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9397

Data del DOGV
:   03-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7417


Data del document
:   29-07-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 29 de juliol de 2022, del Consell, pel qual s'autoritza incrementar el límit per a comprometre despesa pluriennal amb càrrec a la línia de subvenció S5039 «Auditori Municipal Pobla Llarga», de l'annex de transferències i subvencions de capital del Programa 454.10 «Promoció Cultural, Patrimoni Artístic i Museus» de la Conselleria d'Educació, Cultura i Esport. (VL 09.003/22-024). [2022/7417]  
  
La Direcció General de Cultura i Patrimoni de la Conselleria d'Educació, Cultura i Esport gestiona la programació pluriennal de la infraestructura cultural de la Generalitat. Aquesta programació està formada per diverses subvencions de capital concedides nominativament mitjançant conveni de col·laboració la finalitat de la qual és finançar inversions en infraestructures culturals.  
La Generalitat Valenciana i l'Ajuntament de la Pobla Llarga van signar un conveni de col·laboració el 22 de desembre de 2010, a fi de finançar las obres i l'equipament necessari per a la finalització de l'auditori d'aquest municipi mitjançant la rehabilitació del Teatre Monterrey, en el qual la Conselleria d'Educació, Cultura i Esport es comprormetía a realitzar una aportació global de 800.000 euros en concepte de subvenció. Aquest conveni va ser modificat el 24 de novembre de 2020, i la distribució per anualitats de l'aportació de la Generalitat va quedar establida segons el següent detall:  
  
Anualitat Fins a 2019 2020 2021 2022 Total  
Import 231.500,93 715.557,35 319.775,08 71.713,97 261.024,00  
  
  
Aquestes aportacions es financen amb càrrec a la línia de subvenció nominativa S5039 «Auditori Municipal Pobla Llarga», de l'annex de transferències i subvencions de capital del Programa 454.10 «Promoció Cultural, Patrimoni Artístic i Museus», la dotació dels quals per a aquest exercici ascendeix a 71.713,92 euros.  
Atesa la sol·licitud de l'Ajuntament de la Pobla Llarga, conseqüència de retards en l'execució de les actuacions previstes, per la Direcció General de Cultura i Patrimoni es planteja la necessitat de dur a terme una reprogramació d'aquestes, desplaçant a l'exercici 2023 els imports que no ha sigut possible executar en les anualitats 2020 i 2021 per al que resulta necessari incrementar els limites per a comprometre despesa en l'anualitat 2023 amb càrrec a la citada línia S5039, d'acord amb el que estableix l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions.  
  
A aquest efecte, i en virtut del que es disposa en l'article 40.4 de la Llei 1/2015 d'hisenda pública, del sector públic instrumental i de subvencions, el Consell, a proposta de la Conselleria d'Hisenda i Model Econòmic adopta el següent  
  
ACORD  
  
Primer i únic  
Autoritzar l'ampliació del límit quantitatiu que fixa l'article 40.3 de la Llei 1/2015 d'hisenda pública, del sector públic instrumental i de subvencions, per a assumir compromisos de despesa per a l'exercici 2023, amb càrrec a la línia de subvenció de concessió directa, art. 168 a) S5039 «Auditori Municipal Pobla Llarga» del capítol 7 del Programa 454.10 «Promoció Cultural, Patrimoni Artístic i Museus», d'acord amb el següent detall:  
  
Anualitat Límit actual Límit modificat  
2023 50.204,42 437.192,64  
  
  
València, 29 de juliol de 2022  
  
La consellera secretària  
AITANA MAS MAS